BG
L 229/74
(41)
Официален вестник на Европейския съюз
5.9.2022 г.
Страните, посочени в таблица 4, бяха уведомени за заключенията на Комисията и им беше дадена възможност да направят коментари по тях.
Не бяха получени коментари,
ПРИЕ НАСТОЯЩОТО РЕШЕНИЕ:
Член 1 Страните, посочени в таблицата в настоящия член, се освобождават от установеното с Регламент (ЕО) No 71/97 разширяване на обхвата на окончателното антидъмпингово мито върху велосипедите с произход от Китайската народна република, наложено с Регламент (ЕИО) No 2474/93 на Съвета (9), чрез включване на вноса на някои велосипедни части от Китайската народна република.
В съответствие с член 7, параграф 2 от Регламент (ЕО) No 88/97 освобождаването поражда действие от датата на получаване на исканията на страните.
Тази дата е посочена в колоната от таблицата, озаглавена „Дата на пораждане на действие“.
Освобождаването се прилага само за страните, изрично посочени в таблицата в настоящия член.
Освободените страни уведомяват незабавно Комисията за всякакви промени в своето наименование и адрес, като представят цялата относима информация, по-специално за всякакви промени в дейностите на страните във връзка с операциите по сглобяване по отношение на условията за освобождаване.
Освободена страна Допълнителен код по ТАРИК
Наименование
Адрес
Дата на пораждане на действие
C492
MOTOKIT Veiculos e Acessórios Lda
Rua Alto do Vale do Grou 36, 3750-870 Borralha/Águeda, Португалия
25.9.2020 г.
C559
Northtec Sp. z o.o.
ul. Dworcowa 15a, 43-502 CzechowiceDziedzice, Полша
27.7.2020 г.
C560
Giant Gyártó Hungary Kft.
Jedlik Ányos utca 1, 3200 Gyöngyös, Унгария
15.7.2020 г.
Член 2 Исканията на страните, посочени в таблицата в настоящия член, са в процес на разглеждане в съответствие с член 6 от Регламент (ЕО) No 88/97.
Спирането на плащането на антидъмпинговото мито с разширен обхват в съответствие с член 5 от Регламент (ЕО) No 88/97 поражда действие от датите на получаване на съответните искания на тези страни за спиране.
Тези дати са посочени в колоната от таблицата, озаглавена „Дата на пораждане на действие“.
Спирането на плащането се прилага само за страните, чиито искания са в процес на разглеждане и които са изрично посочени в таблицата в настоящия член.
Страните, чиито искания са в процес на разглеждане, уведомяват незабавно Комисията за всякакви промени в операциите си по сглобяване по отношение на условията за спирането и представят на Комисията цялата относима информация като доказателство.
Тези промени включват, без това изброяване да е изчерпателно, всякакви промени на наименованието, дейността, правната форма и адреса на страните.
(9) ОВ L 228, 9.9.1993 г., стp. 1.